Kićo Slabinac

**Krunoslav - Kićo Slabinac** (Osijek, 28. ožujka 1944 - 13. studenog 2020) bio je osječki pjevač, gitarist, skladatelj i aranžer.

Osnivač je električarskog rock sastava Dinamiti, koji su se prvo zvali *Tornado* i *Kon Tiki*, te s njim ostvario svoje prve uspjehe u karijeri. Nakon povratka s odsluženja vojnoga roka svoju glazbenu karijeru nastavlja kao solo izvođač te se seli u Zagreb gdje izvodi pjesme Toma Jonesa i Elvisa Presleya. Na opatijskom festivalu 1970. godine pobijedio je s pjesmom "Više nećeš biti moja", kojoj je autor Aleksandar Korać. Nakon što je sredinom 1970-ih godina boravio u Sjedinjenim Državama, po povratku u zemlju okreće se izvornoj narodnoj glazbi s kojom je postigao veliki uspjeh u svojoj karijeri.

Tijekom svoje dugogodišnje karijere (preko 40 godine), Kićo je ostvario suradnju s brojnim autorima poput Đorđa Novkovića, Zdenka Runjića, Arsena Dedića, Drage Britviće i mnogih drugih.

## Biografija
### Tornado, Kon Tiki i Dinamiti
Krunoslav Kićo Slabinac rođen je 28. ožujka 1944. godine u Osijeku. Glazbom i glumom počeo se baviti još u osnovnoj školi. Svirao je tamburicu i glumio u dječjem kazalištu. Krajem 1950-ih godina počeo je slušati glazbu Elvisa Presleya te je tamburu zamijenio gitarom. Ubrzo je krenio u glazbenu školu gdje je na gitari učio svirati klasičnu glazbu ali mu se to baš i nje svidjelo. U to vrijeme, početkom 1960-ih, zajedno s tamburaškim virtouzom Antunom Nikolićem Tuceom, Albertom Krasnićem, Vladimirom Lazićem i Miroslavom Šaranovićem osniva prvo rock sastav *Tornado*, zatim *Kon Tiki* i na kraju Dinamite. Bili su na natjecanju rock sastava u Zagrebu i Beogradu gdje su oba puta pobijedili. Dinamiti su osim rock and rolla svirali i druge žanrove, a kasnije su otišli svirati po njemačkim klubovima gdje su izvodili pjesme Rolling Stonesa i Kinksa.

Slabinac će prije nego ode na odsluženje vojnoga roka sa sastavom izvesti skladbu "Crying Time" (u to vrijeme veliki hit Raya Charlesa). Nakon što je Slabinac napustio Dinamite, mijenja se gotovo kompletna postava sastava, a umjesto njega na mjesto vokala dolazi Dado Topić.

### Solo karijera
Nakon povratka iz JNA, Slabinac se okreće solo karijeri te se seli u Zagreb gdje je izvodio pjesme Toma Jonesa i Elvisa Presleya. Pobijedio je na jednom natjecanju pjevača početnika i ubrzo nakon što je dobio priliku da nastupi u jednom renomiranom zagrebačkom klubu u koji su navraćali poznati glazbenici, upoznaje se sa skladateljom i producentom Nikicom Kalogjerom, koji mu 1969. godine omogućuje nastup na splitskom festivalu. Slabinac je na festivalu otpjevao zapaženu skladbu "Samo zbog ljubavi". Godinu dana nakon toga na opatijskom festivalu pobjeđuje sa skladbom "Više nećeš biti moja", kojoj je autor Aleksandar Korač. Sljedeće godine 1971. na natjecanju za pjesmu Europe (Eurovizija), predstavlja bivšu državu te je sa skladbom "Tvoj dječak je tužan" osvojio 14. mjesto.

Krunoslav Slabinac vrlo brzo je postao jedan od najpopularnijih pjevača na prostoru bivše Jugoslavije, a njegove skladbe "Plavuša", "Pokloni mi jedan dan", "Zbog jedne divne crne žene", "Tri slatke riječi" postale su veliki hitovi i omogućile mu ogroman uspjeh na glazbenoj estradi.

Sredinom 1970-ih godina jedno vrijeme boravi u Sjedinjenim Državama sa željom da i tamo ostvari svoj glazbeni uspjeh. Po povratku u zemlju više se nije mogao naći u zabavnoj glazbi te se okreće izvornoj narodnoj pjesmi i tamburici. Veliki uspjeh postiže s narodnom glazbom ali se također redovno pojavljuje na gotovo svim festivalima zabavne glazbe, gdje na nekima osvaja i prvo mjesto. Neki od tih skladbi s kojima je postigao veliki uspjeh bile su djelomično ili u potpunosti njegovo vlastito djelo poput pjesama "Plavuša", "Pokloni mi jedan dan", "Zbog jedne divne crne žene" i "Tri slatke riječi". U svojoj dugogodišnjoj glazbenoj karijeri Krunoslav Slabinac surađivao je s brojnim autorima glazbe pa su tako između ostalih njegove pjesme potpisivali i Đorđe Novković, Zdenko Runjić, Mario Mihaljević, Arsen Dedić, Maja Perfiljeva, Drago Britvić, Željko Sabol, Kemal Monteno, Hrvoje Hegedušić i još mnogi drugi.

### Novije doba
Croatia Records 2006. godine izdaje dvostruki album pod nazivom *[[Zlatna kolekcija]]*, na kojemu se nalaze njegovi najveći hitovi od zabavnih pa sve do izvornih narodnih poput "Kad čujem tambure", "Hej, bećari", "Vesela je šokadija", "Seoska sam lola", "Ako zora ne svane", "Otiš’o je s mirisima jutra", "Inati se Slavonijo", "Slavonijo, ja sam tvoje dijete" i mnoge druge.

Buio je saborski zastupnik HDZ-a. 15. studenog 2008. godine nesretnim slučajem izazvao je prometnu nesreću sa smrtnim posljedicama

## Diskografija
### Albumi
* 1971. - *[[Tvoj dječak je tužan]]*
* 1975. - *[[Hej bećari]]*
* 1978. - *[[Pusti noćas svoje kose]]*
* 1979. - *[[Seoska sam lola]]*
* 1984. - *[[Krunoslav Slabinac (album)|Krunoslav Slabinac]]*
* 1984. - *[[Vječne melodije]]*
* 1985. - *[[Stani suzo]]*
* 1986. - *[[Dal' se sjećaš]]*
* 1987. - *[[Oj, garava, garava]]*
* 1988. - *[[Tiho, tiho uspomeno]]*
* 1991. - *[[Za tebe]]*
* 1992. - *[[Christmas with Kićo]]*
* 1995. - *[[Ako zora ne svane]]*
* 1995. - *[[Sve najbolje (album Krunoslava Slabinca)|Sve najbolje]]*
* 2006. - *[[Zlatna kolekcija]]* (Croatia Records)

### Singlovi
* 1969. - "Plavuša"
* 1970. - "Cvijet čežnje"
* 1970. - "Ne pitaj s kim ni zašto"
* 1970. - "U dugim noćima"
* 1970. - "Vjenčanja neće biti"
* 1971. - "Čija si"
* 1971. - "Pusti da te vodim"
* 1971. - "Tragovi"
* 1971. - "Tri slatke riječi"
* 1972. - "Zbog jedne divne crne žene"
* 1973. - "Život bez tebe"
* 1973. - "Idi"
* 1973. - "Plavi pingvin"
* 1974. - "U ime slobode"
* 1975. - "Tko će te tako zavoljeti"
* 1979. - "Kad su tukle stare ure"

### Festivali i kompilacije
* 1969. - Jednom u životu, Opatija
* 1970. - Znam da više nećeš biti moja, Opatija, pobjednička pjesma
* 1970. - Samo zbog ljubavi, Akordi Kosova
* 1970. - Cvijet čežnje, Split
* 1970. - U dugim noćima, Beogradsko proleće
* 1970. - Zaboravi, moja ljubavi, Zagrebfest
* 1970. - U kišni dan, Omladina, Subotica 
* 1971. - Evrosong, Tvoj dječak je tužan
* 1971. - Lamento, Split
* 1971. - Tri slateke riječi, Pesma leta
* 1971. - Čija si, Skoplje
* 1971. - Tvoje pismo, Festival JNA
* 1971. - Pusti da te vodim, Zagrebfest
* 1973. - Poljubi me za sretan put, Opatija
* 1975. - Bećarska noć, Slavonija
* 1976. - Ja kakva je na Bembaši trava, Vaš šlager sezone
* 1977. - Putovi, Festival revolucionarne pjesme (duet sa Nedom Ukraden)
* 1978. - Dan koji se pamti, Opatija
* 1978. - Violeta, Zagrebfest
* 1979. - Kad su tukle stare ure, Split
* 1980. - Veronika, Zagrebfest
* 1981. - Cilog života tonule mi lađe, Split
* 1981. - Nisam doš'o, Slavonija
* 1982. - Moj Marjane, adio, Split
* 1983. - Kako naći pravi put, Zagrebfest
* 1984. - Ima jedno more, Zagrebfest
* 1984. - Тeku dani, teku cajti, Krapina
* 1985. - Serenada i mandoline, Split (sa grupom 777), pobjednička pjesma
* 1985. - Ti, samo ti, MESAM (duet sa Brankom Kraner)
* 1985. - Ne pitaj me ništa noćas, Zagrebfest
* 1987. - Nije nam bilo suđeno, Zagrebfest
* 1988. - Tiho, tiho uspomeno, Vaš šlager sezone
* 1988. - Marijana, Split
* 1988. - Tko te ljubi, dušo moja, Cavtat fest 
* 1988. - Proplakat će zora, Splitski biseri 1960.-1970.
* 1988. - Žalit ćemo, dušo žalit ćemo, Zagrebfest
* 1988. - Ne vrakaj se, ne budi me, Makfest
* 1989. - Nek' se toči staro vino, Split
* 1989. - Splitski biseri 1970.-1980.
* 1989. - Letaj mi, letaj gulabe, Makfest
* 1990. - Moja zemlja, Krapina
* 1991. - Moja Domovina
* 2002. - Zvuk osamdesetih Zabavna i Pop 1984. - 1985.
* 2003. - Brodfest 2003. - Revija nove domoljubne pjesme
* 2004. - Koprivnica 2004.
* 2006. - Tulum za dušu Vol. 3
* 2007. - Božić dolazi
* 2007. - Da te mogu pismom zvati - Libar IX
* 2008. - Ljubav se zove imenom tvojim
* 2009. - Ako zora ne svane, Požega
* 2017. - Zlatna jesen, Split

## Reference

## Vanjske veze
* Stranice pjevača Krunoslava Kiće Slabinca
* Diskografika Krunoslava Kiće Slabinca